باوان
باوان گوندێکە، کەوتووەتە گوندەواری سۆما نشیو، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.
سێیەمین گەورەدێی ناوچەی سۆما و برادۆستە لەدوای ھەریەکە لە گوندەکانی گەنگەچین و مەمەکان، ڕێگای گوندی باوان خاکییە و وە (٦٠کم) لە شاری ورمێوە دوورە و وە (٣٠کم) لە شارەدێی سێرۆوە دوورە و وە (٥کم) لە ڕێگای سەرەکییەوە دوورە. چیای شێخ بایەزید بەبەرزی (٢٧٠٣م) دەکەوێتە ڕۆژھەڵاتی ئەم گوندەوە و وە نزرگەی (شێخ بایەزید و خوشکەکەی) وان بەبەرزی ئەم چیایەوە. ھەموو ساڵێک لە وەرزی بەھار و ھاویندا گەشتیارێکی زۆر ڕوودەکەنە ئەم گوندە بەمەبەستی گەشت و زیارەت.

ناو

جوگرافیا 

باوان ھاوسنوورە لەگەڵ ئەم گوندانە:
 لە باکوورەوە لەگەڵ گوندی کانی میران. 
 لە باشوورەوە لەگەڵ گوندی گێچە.
 لە ڕۆژھەڵاتەوە لەگەڵ گوندی نورەدیناوا. 
 لە ڕۆژاواوە لەگەڵ گوندی جلغەران.

کار 
کاری سەرەکی دانیشتوانی گوندی باوان، کشتوکاڵ و ئاژەڵدارییە، بەرھەمھێنانی سەرەکی ئەم گوندە گەنم و جۆ و نۆک و گوێز و سێو و قەیسیە.

دانیشتوان 

 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٠٤٠) کەس و (١٨١) خێزان بووە.
 دانیشتووانی گوندەکە کوردن.
 بە کوردی (کرمانجی) دەدوێن.

ئایین 
 ئایینی خەڵکی ئەم گوندە ئیسلام (سوننە)یە.

ئەمانەش ببینە 

 پێڕستی گوندەکانی شارستانی ورمێ

پەراوێزەکان 

شارستانی ورمێ
ورمێ
ورمێ
گوندەکانی شارستانی ورمێ
گوندەکانی ڕۆژھەڵاتی کوردستان
شوێنە ئاوەدانەکانی شارستانی ورمێ